Document ID: 32011D0462

РЕШЕНИЕ ЗА ИЗПЪЛНЕНИЕ НА КОМИСИЯТА
от 25 юли 2011 година
за отхвърляне на две заявки за вписване в Регистъра на защитените наименования за произход и защитените географски указания, посочен в Регламент (ЕО) № 510/2006 на Съвета [Eilenburger Sachsenquelle (ЗНП)], [Eilenburger Sanusquelle (ЗНП)]
(нотифицирано под номер C(2011) 5251)
(само текстът на немски език е автентичен)
(2011/462/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 510/2006 на Съвета от 20 март 2006 година относно закрилата на географски указания и наименования за произход на земеделски продукти и храни (1), и по-специално член 6, параграф 2, втора алинея от него,
като има предвид, че:
(1)
На 5 ноември 1999 г. Германия представи на Комисията две заявки за регистрация по член 5 от Регламент (ЕИО) № 2081/92 на Съвета (2) на двете наименования на минерални води, посочени в приложението. Тези наименования обаче не са включени в списъка на естествените минерални води, признати от държавите-членки (3) съгласно член 1 от Директива 2009/54/ЕО на Европейския парламент и на Съвета от 18 юни 2009 г. относно експлоатацията и предлагането на пазара на натурални минерални води (4). Следователно тези наименования не могат да бъдат приети на вътрешния пазар като признати търговски марки на минерални води и съответно не следва да бъдат регистрирани.
(2)
С оглед на горепосоченото, двете заявки за регистрация на наименованията, посочени в приложението към настоящото решение, следва да бъдат отхвърлени.
(3)
Мерките, предвидени в настоящото решение, са в съответствие със становището на Постоянния комитет за защитените географски указания и наименования за произход,
ПРИЕ НАСТОЯЩОТО РЕШЕНИЕ:
Член 1
Заявките за регистрация на наименованията, посочени в приложението към настоящото решение, се отхвърлят.
Член 2
Адресат на настоящото решение е Федерална република Германия.
Съставено в Брюксел на 25 юли 2011 година.

Labels: 3
18
17